
R E F E R A T

Municipiul Timişoara s-a confruntat cu mari necesităţi de natură edilitar gospodărească  şi în mod special cu alimentarea cu apă potabilă.Până la soluţionarea problemelor majore de alimentare cu apă şi luându-se în considerare faptul că apa este o sursă vitală sănătăţii populaţiei precum şi având în vedere solicitările exprese ale cetăţenilor, se impune executarea unor foraje de alimentare cu apă pe mai multe amplasamente din municipiul Timişoara, respectiv :

1. Zona de locuinţe-strada Polonă ;

2. Zona de locuinţe Gara de Nord pe strada Gh. Bariţiu ;

3. Zona de locuinţe Dâmboviţa pe strada Ion Barac ;

4. Zona de locuinţe -strada Mureş, 
5. Zona Circumvalaţiunii pe strada Gh. Lazăr ;

6. Zona de locuinţe Simion Bărnuţiu pe strada Renaşterii ;

7. Zona de locuinţe Calea Lipovei pe strada Holdelor( str. Pasteur);
8. Cartier Ghiroda Nouă pe Aleea Ghirodei ;

9. Cartier Fratelia pe strada Aluniş

10. Calea Chişodei  

Având în vedere faptul că finanţarea obiectivului ,,Alimentare cu apă. Fântâni publice forate” se face din bugetul local propunem aprobarea studiului de fezabilitate conform proiectului P/06/06/2004 întocmit de SC PRO-NA-VER SRL.

